Антитромбин III

Антитромбин III (AT III) или антитромбин (AT) — белковина и ензим од суперфамилијата на серпини. Антитромбин III еден од најважните природни инхибитори на згрутчувањето на крвта.
1 Дејство
Антитромбин ги инхибира серинските протеази на плазматската коагулација, главно тромбин и фактор Xа, но и факторите IXa, XIa и XIIa, и ја активира синтезата на t-PA (плазминоген активатор од типот ткиво) на ендотелните клетки.
Хепаринот го зголемува афинитетот на антитромбин кон факторите на коагулација за околу 1000 пати. Недостатокот на антитромбин III може да резултира со неефективност на хепаринот или потреба од поголема количина на хепарин во услови на администрација на хапарин. По операцијата, антитромбинот редовно опаѓа, и не е најсоодветен за докажување на потрошувачка коагулопатија.
2 Терапевтска употреба
За супституција при недостаток на антитромбин, АТ III се аплицира и интравенски и постепено. AT III се со изолирање од крвта на дарители (антитромбин од човечка плазма, hpAT) или се изолира од млекото на генетски модифицирани цицачи (рекомбинантен хуман антитромбин, rhAT).
2.1 Антитромбин од човечка плазма
Дозата од 1 IU/kg ги зголемува нивоата на AT III за околу 1-1,5 % (заштитни имиња на концентрати на антитромбин III: ''Anbinex'', ''Kybernin'', ''Atenativ).''
2.2 Рекомбинантен човечки антитромбин
Млекото од генетски модифицираните кози од фармите на американската компанија GTC Biotherapeutics содржи рекомбинантен хуман антитромбин, меѓународно познат како антитромбин алфа, во концентрации до 10 g на литар млеко. Под трговското име ''ATryn'', тој беше одобрен за европскиот пазар во јули 2006 година и за американскиот пазар во февруари 2009 година за спречување на венски тромбоемболизам при хируршки интервенции кај пациенти со наследен дефицит на антитромбин. Се прават напори да се прошири индикацијата за пациенти кај кои таквиот недостаток не е наследен. Антитромбин алфа е првиот лек кој се произведува со помош на генетски модифицирани животни. GTC Biotherapeutics избра кози за процесот бидејќи тие се размножуваат побрзо од говедата и произведуваат повеќе белковини од зајаците или глувците и наведува дека една генетски модифицирана коза може да произведе иста количина на антитромбин годишно колку 90.000 дарувања на крв. Генетската манипулација се врши со микроинјектирање на човечки антитромбински гени во клеточното јадро на ембрионот на коза.
3 Одлики
Антитромбин е гликобелковина чија белковинска компонента се состои од 432 аминокиселини и е идентична со антитромбинот добиен од човечка плазма (hpAT) и рекомбинантниот антитромбин (rhAT). Разлики постојат гликозилацијата, т.е. начинот и бројот на јаглехидратни молекули кои се прикачуваат за антитромбинот. Ова резултира со значително поголем сврзувачки афинитет за хепарин, кој е околу четири пати посилен за rhAT ''in vitro'' од афинитетот за hpAT.
Инхибиторната активност за тромбин е приближно иста за rhAT и hpAT. Инхибиторната активност се заснова на формирање на комплекс помеѓу антитромбин и тромбинот. Формирањето на комплексите се одвива бавно, а нивната деградација се одвива во ретикулоендотелниот систем. Хепаринот го забрзува формирањето на комплексот антитромбин-коагулациски ензим за фактор од околу 1000. Концентрацијата на антитромбин во човечката плазма е нормално 12,5–15 mg/dl. Антитромбинската активност на 1 ml нормална човечка плазма е дефинирана како 1 меѓународна единица (IU) на милилитар што одговара на 100%.
4 Наводи